Проф. емеритус др **МИРОЉУБ АЏИЋ**

Рођен 17.8.1944 у Зајечару, Србија.

**ОБРАЗОВАЊЕ**

Основну школу и II београдску гимназију похађао је у Београду. Дипломирао је 1968. магистрирао 1979. и докторирао 1982. године на Машинском факултету Универзитета у Београду.

**ЗВАЊА И ФУНКЦИЈЕ**

Од 1968. ради у фабрици мотора ДМБ и АК Застава у Београду. Изабран је 1972. за асистента, 1983. доцента, 1988. ванредног професора, 1993. за редовног професора а 2010. за професора емеритуса Машинског факултета Универзитета у Београду. Држао наставу и на Машинском факултету у Краљеву и ВТА у Жаркову.

Шеф Катедре за технологију материјала, шеф Катедре за термомеханику по позиву на Машинском факултету у Београду, редовни члан Академије инжењерских наука Србије (АИНС), члан експертског тима Југословенског ратног ваздухопловства, представник Србије у Европском удружењу за примену водоника и горивних ћелија, члан радне групе Airbus – Еlectric Propulsion, члан научних комитета више међународних конференција и симпозијума.

**Признања**

* Професор емеритус Универзитета у Београду.
* Вишегодишњи гостујући професор на Техничком универзитету у Лисабону IST у Португалу, Техничком факултету Friedrich-Alexander универзитета у Нирнбергу-Ерлангену у Немачкој и Универзитету UBI у Португалу.
* Подпредседник Академије инжењерских наука Србије (АИНС).
* Признање издавачке куће Elsevier за рецензијски рад.

**A. РАД У НАСТАВИ**

Држао наставу из више предмета. Увео је више нових предмета на докторским и на мастерс студијама.

**Б. ИСТРАЖИВАЧКИ РАД**

**Области истраживања**

Горива, сагоревања, пропулзија, уређаји за сагоревање, заштита животне средине, горивне ћелије.

**Најважнији научни доприноси**

Објашњење феномена и модел локалне брзине ерозивног горења чврстих ракетних горива за произвољну геометрију погонских пуњења; Експериментално истраживање зоне горења композитних ракетних горива у условима ерозивног горења; Модел и програм унутрашње балистике ракетних мотора за погонска пуњења произвољне геометрије; Открио подрежим Келвин-Хелмхолц нестабилности течности; Ригорозни доказ грешке мерења сензора температуре у граничном слоју при топлотном зрачењу; Примена Колмогорових вртлога за контролу сагоревања и емисије NOx и CO; Први истраживао поље температуре у граничном слоју керамичких горивних ћелија (SOFC); Грешке сензора ултрабрзих CCD камера; Контрола интеракција капљице течности и чврстих микро-структура, и други доприноси.

**Најважнији инжењерски доприноси:**

Оригинални систем за сагоревање и стабилизацију пламена турбомотора ТМ 40, главна бакља (НИС Панчево, US Steel Смедерево), ерозија оруђа, мерење брзине горења чврстих ракетних горива микроталасном методом, развој мерне технике за мерење импулсног преноса топлоте у оруђима (Војно-технички институт), суперсонична млазница за сечење метала (Телеоптик), гасни горионици, уређаји за сагоревање и кондензациони котао (АлфаПлам Врање и ЕуротехГас Зрењанин), обновљива горива у моторима (Застава и ИМР), производња енергије и заштита животне средине у југоисточној Европи (World Bank), биомаса (Београдске електране), одсумпоравање димних гасова (ТЕ Костолац).

Учешће у важнијим међународним научно-истраживачким пројекатима: из групе Оквирних програма (FP) Европске уније: Развој керамичких горивних ћелија (SOFC), Нова генерација комора за сагоревање цивилних млазних мотора ниске емисије полутаната (BRITE/EURAM, три пројекта), Вишегоривни горионици (FlexHEAT), Рационална употреба енергетских ресурса и смањење емисије угљендиоксида (BECA), Управљања енергијом у јавним објектима (SmartSpaces, пројекат Уједињених Нација за праћење климатских промена), Развој PEMFC горивних ћелија (Eureca). Сагоревање у керамичкој структури и турбулентна струјања (DAAD, Немачка), Одсумпоравање димних гасова (Department of Energy USA) и други.

**Стварање услова и вођење истраживања**

Формирао истраживачку лабораторију на Машинском факултету и опремио је савременом опремом и софтверским пакетима искључиво из средстава међународних пројеката.

**Менторство**

Ментор 14 докторских дисертација и преко 100 дипломских радова.

**В. АКАДЕМСКЕ КОМУНИКАЦИЈЕ И АКТИВНОСТИ**

Члан органа и радних група факултета, универзитета и института. Организовао међународне семинаре о сагоревању за студенте докторских студија и вишедневне курсеве из области сагоревања и заштите животне средине. Држао предавања по позиву у земљи и иностранству. Рецензент домаћих и међународних часописа. Важнија сарадња и боравци: еmpirica m.b.h, Bonn, University of California Berkeley, Imperial College London, Leeds University, Kings College London, British Gas Loghborough, Università di Perrugia, Università di Pisa и други.

**А. ИЗАБРАНЕ КЊИГЕ**

Коаутор је два универзитетска уџбеника. из области сагоревања и горива.

**Б. ИЗАБРАНИ РАДОВИ**

(у последњих 10 година):

* M. Adzic, V. Fotev, V. Jovicic, M. Milivojevic, G. Milekic, V. Adzic Vuk, M. Bogner, FME Trans. Volume 36, No 1, (2008).
* G. Jankes, O. Cvetković, N. Milovanovic, M. Ercegovac, M. Adzic, M. Stamenic, Thermal Science Vol 13, No.1, (2009).
* F. Avdić, M. Adžić, F. Durst, Appl. Energy. Volume 87, Iss. 7, (2010).
* M. Adzic, V. Fotev, M. Zivkovic, and A. Milivojevic.   Journal of Propulsion and Power Vol. 26, No. 5,(2010).
* D. Djurovic, S. Nemoda, D. Dakic, M. Adzic B. Repic, International Journal of Heat and Mass Transfer Vol. 55, No 15-16 (2012).
* M. Adzic, R. Savic, Thermal Science, Vol. 17, Iss. 3 (2013).
* R. Jovanovic, R. Cvetinovic D. Eric. D. Milic, B. Rasuo, M. Adzic, International Journal of Heat and Mass Transfer Vol. 72 (2014).
* D. Djurovic, S. Nemoda, B. Repic, D. Dakic, M. Adzic, International Journal of Heat and Mass Transfer Vol. 76 (2015).
* [M. Živković](http://scitation.aip.org/search?value1=Marija+%C5%BDivkovi%C4%87&option1=author&option912=resultCategory&value912=ResearchPublicationContent), [A. Milivojević](http://scitation.aip.org/search?value1=Aleksandar+Milivojevi%C4%87&option1=author&option912=resultCategory&value912=ResearchPublicationContent) and [M. Adžić](http://scitation.aip.org/search?value1=Miroljub+Ad%C5%BEi%C4%87&option1=author&option912=resultCategory&value912=ResearchPublicationContent), Journal of Renewable Sustainable Energy Vol 8, Iss. 2 (2016).
* V. Fotev, M. Adzic, A. Milivojevic, Thermal Science Vol. 29, Iss. 5 (2016).
* M. Ali Mahjoub, A. Milivojević, V. Adžić, M. Živković V. Fotev, M. Adžić,Thermal Science, accept. for publ. (2017).